24.2.2023.
HR
Službeni list Europske unije
L 60/3
2.2.4.
razlika u tipu kočnih uređaja, posebno s obzirom na prisutnost ili odsutnost uređaja za kočenje prikolice ili prisutnost električnog kočnog sustava;
2.2.5.
tip motora;
2.2.6.
broj i omjeri stupnjeva prijenosa;
2.2.7.
konačni prijenosni omjeri;
2.2.8.
dimenzije guma.
2.3.
„Kočni uređaji” znači kombinacija dijelova čija je funkcija postupno smanjivanje brzine vozila u pokretu ili zaustavljanje vozila ili održavanje vozila u stanju mirovanja ako je vozilo već zaustavljeno; te su funkcije definirane u stavku 5.1.2.
Kočni uređaji sastoje se od komande, prijenosa i same kočnice.
2.4.
„Komanda” znači dio koji neposredno aktivira vozač da prijenos opskrbi energijom potrebnom za kočenje ili upravljanje kočenjem.
Ta energija može biti vozačeva snaga ili energija iz drugog izvora kojim upravlja vozač ili kombinacija tih različitih vrsta energije.
2.5.
„Prijenos” znači kombinacija sastavnih dijelova između komande i kočnica koji ih funkcionalno povezuju.
Prijenos može biti mehanički, hidraulični, pneumatski, električni ili kombinirani.
Ako snaga kočenja potječe iz energetskog izvora neovisnog o vozaču ili ako takav izvor pridonosi snazi kočenja, i zaliha energije u sustavu dio je prijenosa.
Prijenos se dijeli na dvije neovisne funkcije: prijenos upravljanja i prijenos energije.
Na mjestima u ovom Pravilniku na kojima se izraz „prijenos” upotrebljava samostalno, on znači i „prijenos upravljanja” i „pri­ jenos energije”:
2.5.1.
„Prijenos upravljanja” znači kombinacija sastavnih dijelova prijenosa kojima se upravlja radom kočnica, uključujući upravljačku funkciju i potrebne zalihe energije;
2.5.2.
„Prijenos energije” znači kombinacija sastavnih dijelova kojima se kočnice opskrbljuju energijom koja im je potrebna za rad, uključujući zalihe energije potrebne za rad kočnica.
2.6.
„Kočnica” znači dio u kojem nastaju sile koje se suprotstavljaju gibanju vozila.
To može biti tarna kočnica (gdje sile nastaju zbog trenja između dva dijela vozila koji se kreću relativno jedan prema drugom), električna kočnica (gdje sile nastaju zbog elektromagnetskog djelovanja između dva dijela vozila koji se kreću relativno jedan prema drugom, no međusobno se ne dodiruju), hidraulična kočnica (gdje sile nastaju zbog djelovanja tekućine koja se nalazi između dva dijela vozila koji se kreću u relativnom međusobnom odnosu) ili motorna kočnica (gdje sile nastaju zbog umjetnog povećanja kočnog djelovanja motora koje se prenosi na kotače).
2.7.
„Različiti tipovi kočnih uređaja” znači uređaji koji se razlikuju prema bitnim aspektima kao što su:
2.7.1.
sastavni dijelovi s različitim karakteristikama;
2.7.2.
sastavni dio izrađen od materijala različitih karakteristika ili sastavni dio različitog oblika ili veličine;
2.7.3.
različiti sklop sastavnih dijelova.
2.8.
„Sastavni dio kočnog uređaja” znači jedan od pojedinačnih dijelova koji, sklopljeni, čine kočni uređaj.
2.9.
„Progresivno i postupno kočenje” znači kočenje tijekom kojeg unutar normalnog radnog područja uređaja i tijekom aktiviranja kočnica (vidjeti stavak 2.16.):
2.9.1.
vozač može komandom u bilo kojem trenutku povećati ili smanjiti silu kočenja;
2.9.2.
sila kočenja mijenja se razmjerno sili na komandi (monotona funkcija);
2.9.3.
silu kočenja može se regulirati lako i dovoljno točno.